Mjongszong koreai császárné

Mjongszong (Myeongseong) császárné (hangul: 명성황후, handzsa (hanja): 明成皇后), előbb Min királyné (Jodzsu (Yeoju), 1851. november 17. – Szöul (Seoul), 1895. október 8.), hangul: 민비, handzsa: 閔妃, mindkettő átírása: Minbi, azaz „Min hercegnő”, Korea utolsó királynéja (1866–1895), régense (1873–1894 és 1895–1895), valamint első (posztumusz) császárnéja (1897. október 14.). Csoszon (Joseon) I (Yi)-dinasztiájának tagja. Élete Min Cshirok (민치록, Min Chi-rok) herceg és I (Yi) úrnő egyetlen lánya. 1866. március 21-én feleségül ment Kodzsong (Gojong) koreai királyhoz, akit nem érdekelték az államügyek, így Min királyné irányította az államügyeket apósa, I Haun (Yi Ha-eun) lelépése után, és valójában ő volt egy személyben Korea nagy hatalmú és rettegett királya és királynéja. Kodzsong (Gojong) trónra lépésekor Korea még kínai fennhatóság alatt állott, melyet sem Japán, sem Oroszország nem nézett jó szemmel, ezért mindkettő a saját befolyását szerette volna kiterjeszteni a királyságra. 1894-ben Kína és Japán között háborúra került sor, melyben Kína veszített 1895-ben. Tajvant megkaparintotta Japán, Korea pedig elszakadt Kínától. A királyné az egyre erősödő japán befolyást az oroszokkal igyekezett ellensúlyozni, és az oroszok felé húzott. A japánok szemében szálka volt a királyné és annak nagy hatalma és az akaratgyenge férjére tett erős befolyása, ezért bérgyilkosokkal meggyilkoltatták a királynét éjszaka, álmában törve rá 1895. október 8-án, férje és fia, a leendő Szundzsong (Sunjong) koreai császár pedig az orosz követségre menekült ekkor, és majdnem egy évig ott is tartózkodtak. A királyné meggyilkolása A Vasárnapi Ujság így számol be a királyné végzetéről pontosan két hónappal az események után az 1895. december 8-ai számában (a következő szöveg korabeli helyesírással íródott, így némileg eltér a mai változattól): A királyné rehabilitálása Min királyné özvegye végül visszanyerte trónját, és elhagyhatta az orosz nagykövetséget, majd a nagyhatalmak által elismert Korea kinyilvánította teljes függetlenségét, és Kodzsong (Gojong) koreai király országát birodalomnak (Koreai Császárság) nyilvánította 1897. október 12-én, illetve felvette a császári címet. Az egykori királynét, akit halála után megfosztottak uralkodói címeitől, két évvel és 6 nappal a meggyilkolása után újra visszahelyezték a jogaiba, és 1897. október 14-én az özvegye, Kodzsong (Gojong) császár posztumusz császárnéi címet adományozott a volt feleségének. Gyermekei Férjétől, Kodzsong (Gojong) koreai királytól, 5 gyermek: I (Yi) N. (fiú) (1871. november 9.–1871. november 13.) I (Yi) hercegnő (–1873. november) I (Yi) N. (fiú) (–1875) I Cshok (Yi Chok) (1874. március 25.–1926. április 24.), 1907–1910: Szundzsong (Sunjong) néven Korea császára, 1. felesége Min koreai trónörökösné és posztumusz császárné (1872–1904), 2. felesége Jun (Yun) császárné (1894–1966), mindkét házassága gyermektelen maradt a császár feltételezett impotenciája miatt, melyet mérgezésnek tulajdonítottak I The (Yi Tae) herceg (–1878) Jegyzetek Irodalom A koreai királyné meggyilkoltatása, Vasárnapi Ujság, 42. évf., 49. sz., 810. o., 1895. URL: Lásd Külső hivatkozások További információk Christopher Buyers: The Royal Ark/Korea/The Yi Dynasty – 2014. május 23. Vasárnapi Ujság/A koreai királyné meggyilkoltatása, 1895. december 8. – 2014. május 23.